ПРЕДШКОЛСКА УСТАНОВА

"Р А Д О С Т"

 ВРЊАЧКА БАЊА

****

**ПРЕДШКОЛСКИ ПРОГРАМ РАДА**

Август 2024.год.

Врњачка Бања

[1. УВОДНЕ НАПОМЕНЕ 3](#_Toc174096164)

[3. ЛИЧНА КАРТА П.У. "РАДОСТ" 4](#_Toc174096165)

[2.1. Локално окружење 5](#_Toc174096166)

[2.2 Организациона структура установе 6](#_Toc174096167)

[3. ПРЕДШКОЛСКА УСТАНОВА КАО МЕСТО РЕАЛНОГ ПРОГРАМА ВАСПИТНО-ОБРАЗОВНОГ РАДА 12](#_Toc174096168)

[Концепцијом Основа програма афирмише се : 13](#_Toc174096169)

[Основе програма намењене су : 13](#_Toc174096170)

[Циљеви основа програма 13](#_Toc174096171)

[Додатни програми 14](#_Toc174096172)

[Пригодни и повремени програми 14](#_Toc174096173)

[Прилагођени програми 15](#_Toc174096174)

[4. ПРЕДШКОЛСКА УСТАНОВА КАО МЕСТО ДЕМОКРАТСКЕ И ИНКЛУЗИВНЕ ПРАКСЕ 17](#_Toc174096175)

 4.1. Партнерство са породицом...............................................................................17

 4.2. Повезаност са локалном заједницом............................................................... 17

 4.3. Рад са децом из осетљивих група.................................................................... 18

 4.4.Транзиција и континуитет у образовању.........................................................19

 4.4.1. Акциони план транзиције деце са развојним сметњама....................... 20

 4.4.2. Акциони план транзиције за децу из ППП у ОШ.................................. 21

**5. ПРЕДШКОЛСКА УСТАНОВА КАО МЕСТО РЕФЛЕКСИВНЕ**

**ПРАКСЕ........................................................................................................................22**

5.1. Заједница рефлексивне праксе: развој праксе, професионални развој и јавно деловање.........................................................................................................................22

 5.2. Праћење и вредновање остваривања предшколског програма......................23

#

# 1. УВОДНЕ НАПОМЕНЕ

Основни извори и полазишта за израду програма предшколског васпитања и образовања су:

1. Закон о основама система образовања и васпитања(„Сл.гл.РС“,бр.88/2017, 27/2018- др.закони, 10/2019 и бр.6/2020, 129/2021 и 92/2023).
2. Закон о предшколском васпитању и образовању(„Сл.гл.РС“,бр.18/10, 101/17,113/2017 -др.закон,95/2018-др.закон и 10/2019, 86/2019, 157/2020, 123/2021 и 129/2021)

 3.Правилник о основама предшколског васпитања и образовања(«Сл.гл.РС-„Просветни гласник“, број 16/2018) –ГОДИНЕ УЗЛЕТА.

 4.Правилник о ближим условима за остваривање припремног предшколског програма („Просветни гласник РС“, број 5/12)

 5.Статут ПУ”Радост“ Врњачка Бања бр.366 од 03.04.2018 год. (чл.15,чл.27 став1.тачка2. и чл. 35 став1.тачка 1.);

 6.Извештаји, записници, евиденција стручног усавршавања запослених на нивоу дечјег вртића;

 7.Анализа досадашњих искустава у реализацији посебних програма и облика рада;

1. Потребе, интересовања породица базирани на досадашњим искуствима;
2. Расположиви материјално-технички услови установе;

Под расположивим материјално-техничким условима и досадашњем искуству, ова установа је подржавала рад по Новим основама програма "Године узлета" и тако ћемо наставити и наредних радних година.

# ЛИЧНА КАРТА П.У. "РАДОСТ"

***Назив установе:*** Предшколска установа“Радост“

***Адреса и место:*** Чајкина број 20, Врњачка Бања

***Телефон и факс:*** 036-611-344

 036-611-343, директор

***E-MAILЕ адреса:*** puradostvb@mts.rs

***Instagram***- #puradostvrnjackabanja

***WEB SITE*** *– www.puradost.edu.rs*

***Oпштина:*** Врњачка Бања

***Округ:*** Рашки

***Матични број:*** 07294409

***Пиб:*** 100917916

## 2.1. Локално окружење

 Установа се налази у изузетно природом богатом окружењу, почев од просторног дворишта па до огромних парковских површина, природних минералних извора и дечјих игралишта, спортских терена, локалних установа, јавних предузећа, приватних занатлија и др.

 Културни центар, биоскоп и библиотека налазе се у непосредној близини, Дом здравља и основна школа. Локална управа има максимално разумевање за делатност установе и улаже напоре у обнављању постојећих и проширењу капацитета обухвата деце. Родитељи корисници услуга су максимално мотивисани за сарадњу што доприноси квалитету рада у установи.

 Медији, радио и телевизија редовно прате догађања у установи.

 Сви ресурси локалне заједнице се користе за богаћење квалитета понуде установе што ћемо наставити и у наредном периоду.

 Наша Установа се налази у изузетно богатом физичком окружењу, која пружа могућност боравка деце на отвореном простору ( парковске површине, бројни извори термо-минералне воде, дечија игралишта).

 Наше окружење чине:

**-** Културни центар"Замак културе",

- Летња позорница са 2000 места,

- Биоскоп,

- Градска библиотека,

- Врњачка телевизија,

- Омладински центар,

- Конгресни центар хотела "Zepter",

- Храм рођења пресвете Богородице и храм Живоносни Источник,

- 5 затворених базена и 2 отворена летња базена.

- спортски терени за мале и велике спортове,

- привредне организације,

- здравствене установе,

- Ценатар за социјални рад

- Основне школе.

 Све наведено, и још много тога занимљивог и корисног, чини контекст у којем одрастају наши малишани. Везе са окружењем најпре се остварују у оквирима које одређује породица, да би се, поласком детета у вртић, оно укључило у процесе којима се те везе проширују и даље обогаћују. Ми у вртићу се трудимо да све расположиве ресурсе у окружењу (природне, културно-историјске, рекреативне...) у највећој могућој мери користимо, како бисмо код деце изградили осећање да припадају свом окружењу и да оно припада њима.

## 2.2 Организациона структура установе

 Установа за предшколско образовање, васпитање и исхрану деце "Радост" основана је 20.10.1980. године у Врњачкој Бањи са седиштем у улици Чајкина бр.20. Радно време установе је од 06-17 часова.

На подручју општине Врњачка Бања у оквиру предшколске установе "Радост" налазе се три наменски грађена објекта и то:

1. Објекат **"Радост"**који је пуштен у функцију 1980. године са укупном површином простора од 1.294 м2са 3 јаслене групе, 4 васпитне групе, 2 целодневне групе ППП и једна полудневна ППП. Овај објекат је окружен дворишним простором за боравак деце у укупној површини од 9.800м2 и налази се у улици "Хероја Чајке"бр.20.
2. Објекат **"Колибри"**изграђен 1988. године са укупном површином простора од 1.188м2, и двориштем од 7.300м2 у улици "Душана Петровића Шанета" бб са 3 јаслене групе,4 васпитне, 2 целодневне групе ППП и 1 полудневна ППП.
3. У дворишту основне школе у Новом Селу отворен је нов објекат **''Принцеза Катарина''** који је почео са радом од 01.09.2013.године и коме се налази 1 мешовита целодневна васпитна група и 1 мешовита целодневна јаслена група.Објекат је површине 180м2 користи двориште основне школе површине 8.992м2.

 Користимо и два објекта старих школа које смо адаптирали и привели

 намени за потребе вртића,и то:

1. Објекат **"Врњци"** у удворишту О.Ш. "Младост". Овај простор је прилагођен за потребе 1 групе мешовитог узраста од 3-5,5 год. и једне јаслене групе од 1-3год.Простор има 180м2 и 10.000м2 школског дворишта у улици "Железничка 26".
2. У Подунавцима 27.01.2014.год. вртић **''Подунавци''** коме се налази 2 групе ППП, 1 мешовита целодневна васпитна група и 1 целодневна мешовита јаслена група. Објекат је површине 260м2 и користи двориште површине 7.400м2.

 Још четири вртића нам се налазе у адаптираним просторима при

 школама:

1. При ОШ "Бане Миленковић" у **Новом Селу** ради 1 група целодневног боравка мешовитог узраста од 3-6 година и 2 полудневне групе ППП.
2. У прилагођеним просторијама у **Пискавцу** при ОШ "Попински борци"ради 1 целодневна мешовита група и 2 полудневне групе ППП.
3. На спрату О.Ш.''Младост'' Врњци у **Штулцу** ради 1 целодневна мешовита васпитна група и 2 групе ППП. Простор за потребе те групе је 132м2 и користи двориште школе површине 132 и користи двориште површине 4.498м2,
4. У оквиру О.Ш.''Бранко Радичевић'' у **Вранешима** ради 1целодневна мешовита васпитна група површине 92м2 и 1 група ППП које користе двориште од 1.250м2.
5. У издвојеном објекту „Чаролија“ у **Грачацу** ради 1 целодневна мешовита васпитна група и 1 група ППП. Простор за потребе група је 92м2 и користе двориште од 11.086м2.

 Број издвојених одељења припремног предшколског програма при основним школама на терену је 3 групе и то у **Отроцима, Липови и Рсавцима**.

 У објекту "Радост" налази се централна кухиња одакле се храна дистрибуира по објектима.

 Облици рада су целодневни и полудневни у који су укључене и припремне предшколске групе.

 Образовно-васпитни рад у предшколској установи "Радост" се обавља на српском језику.

Објекти за децу

|  |  |  |  |  |  |  |
| --- | --- | --- | --- | --- | --- | --- |
| **Ред.****Број** |  **Назив**  **објекта**  | **Број** | **Капацитет** **група** | **Површина** **Објекта** |  **Површина** **Дворишта** |  **Адреса** |
|  **1.** | **„Радост“** | **1** |  **10** | **1.294 м2** | **9.800м2** | **Чајкина бр.20** |
|  **2.** | **„Колибри“** |  **1** |  **10** | **1.188м2** | **7.300м2** | **Д.П.Шанета бб.** |
|  **3.** | **„Врњци“** |  **1** |  **2** |  **180м2** | **10.000м2** | **Железничка 26** |
|  **4.**  | **''Принцеза Катарина''** |  **1** |  **2**  |  **180 м2** |  **8.992м2** | **Ново Село** |
|  **5.** | **Подунавци** |  **1** |  **4** |  **260 м2** |  **7.400м2** |  **Подунавци** |
|  **6.** | **Штулац** |  **1** |  **1** |  **132 м2** |  **4.498м2** | **Штулац бб** |
|  **7.** | **Вранеши** |  **1** |  **1** |  **100 м2** |  **1.250м2** |  **Вранеши бб** |
|  **8.** | **Липова**  |  **1** |  **1** |  **60м2** |  **5.900м2** |  **Липова бб** |
|  **9.** | **Грачац** |  **1** |  **1** |  **92 м2** |  **11.086м2** | **Грачац** |

Преглед других прилагођених простора за рад

|  |  |  |  |
| --- | --- | --- | --- |
| **НАЗИВ ОБЈЕКТА** | **Бр.** |  **КАПАЦИТЕТ** |  **ПОВРШИНА** **ПРОСТОРА** |
| **Бр. Група** | **Бр. деце** |
| **1.ОШ"Младост"****( полудневни) Врњци****2.ОШ"Бане Миленковић"**  **( полудневни)Ново Село****3.ОШ"Бане Миленковић"**  **( целодневни) Ново Село** **4.ОШ"Бранко Радичевић"** **( полудневни) Вранеши****6.ОШ"БранкоРадичевић"****(полудневни) Подунавци****7.ОШ"Младост"****( полудневни) Штулац****8.ОШ''Младост''****(целодневни)Штулац** **10.ОШ"Попински борци"****(полудневни) Пискавац****11.ОШ"Попински борци"****( целодневни) Пискавац****13. ОШ“Бранко Радичевић****(полудневни) Отроци****14.О.Ш.''Бане Миленковић''** **(полудневни) Рсавци****15. ОШ"Попински борци"****(полудневни) Липова** | **1****1****1****1****1****1****1****1****1****1****1****1** |  **2** **2** **1** **1** **2** **1** **1** **2** **1** **1** **1** **1** |  **26** **33** **20** **12** **26** **2** **9** **21** **24** **5** **5** **15** |  **48м2** **36м2** **36м2** **69,35м2** **36м2** **24м2** **132м2** **63м2** **72м2** **20м2** **36м2** **60м2** |

 Што се тиче кадрова, сви васпитачи имају одговарајућу стручну спрему. Од стручних сарадника у Установи раде педагог и психолог. Редовна посета семинарима и стално стручно усавршавање доприноси квалитету васпитно-образовних активности.

 Васпитно-образовна делатност у установи обавља се пет радних дана у недељи, од 06 -17 часова у две смене - васпитачи раде у оквиру пуног радног времена у току радне недеље 30 сати непосредног рада са децом, и 10 сати осталих облика рада: сарадња са друштвеном средином ,стручно усавршавање, рад у стручним органима и комисијама, припрема и вођење педагошке документације)- по унапред утврђеном распореду и решењима о структури и распореду обавеза у складу са овим Годишњим планом рада.

Прва смена почиње рад у 7 часова и завршава у 13 часова а друга смена почиње рад у 10 часова и завршава у 16 часова.

Дежурни васпитач у првој смени ради од 06-12 часова а дежурни васпитач у другој смени ради од 10-17 часова.

 У седишту установе припремни предшколски програм се обавља у трајању од 4 сата у две смене. У првој смени програм траје од 08:00 часова до 12:00 часова ( васпитачи од 07:00-12:00 часова) а у другој смени програм траје од 12:30 часова до 16:30 часова (васпитачи од 12:00-17:00 часова).

 У издвојеним објектима припремни предшколски програм обавља се у трајању од 4 сата, а почетак и завршетак радног времена се утврђује у зависности од радног времена основних школа у чијим се просторијама обавља делатност.

 Радно време кухињског особља у објекту "Радост" је за куварице од 06:00 до 14:00 часова, осталог особља од 06:30 до 14:30, секретар и финансијско-административно особље од 07:00 до 15:00 часова, техничког особља од 06:30 до 14:30 часова, спремачице од 08:30 до 16:30 часова а дежурна спремачица у првој смени од 06:00 до 14:00 а у другој смени од 09:00 до 17:00 часова.

 Рад у летњем и зимском периоду одвијаће се у складу са потребама родитеља и обезбеђењу енергената у току грејне сезоне.

 Правилник о организацији и систематизацији послова у Предшколској установи “Радост“ Врњачка Бања бр.887 од 23.11.2020 год.- Сагласнoст оснивача – Закључак Председника општине Врњачка Бања број:111-38/20 од 30.12.2020.год. и сагласност на I измене и допуне-Закључак Председника општине Врњачка Бања број:11-25/21 од 24.марта.2021.год; Закључак на другу измену и допуну Правилника о организацији и систематизацији Председника општине Врњачка Бања бр. 020-46/23 од 31.05.2023. и Закључак Председника општине Врњачка Бања на трећу измену бр. 020-131/23 од 30.11.2023. и Закључак Председника општине Врњачка Бања на четврту измену бр. 020-84/24 од 18.07.2024.

 У Установи je систематизованo 27 радних места са планираних 124 извршилаца тј. у 2024/2025 години, 109 запослених на неодређено време који обављају послове на систематизованим радним местима. На Правилник о организацији и систематизацији послова у ПУ“Радост“Врњачка Бања бр.887 од 23.11.2020.године, сагласност је добијена од стране оснивача –Закључак Председника општине Врњачка Бања број:111-38/20 од 30.12.2020 године.

|  |
| --- |
| **Директор** **1** |
| **Помоћник директора****1** |
| **Стручни сарадник 3** |
| **Сарадник за исхрану- нутрициониста****1** |
| **Медицинска сестра на пословима превентивне заштите 3** |
| **Медицинска сестра васпитач/васпитач 71** |
| **Радник на пословима припремања хране 4** |
| **Радник на пословима сервирања хране 12** |
| **Техничар за прање и хемијско чишћење****1** |
| **Радник за опште, правне, финансијске, административне и сличне послове** **10** |
| **Радник на одржавању хигијене 14** |
| **Радник на техничким пословима 3** |
| **Укупно: 124** |

 Васпитачи имају стечено високо образовање на основним академским студијама, основним струковним студијама и више образовања. Медицинске сестре – средње стручно образовање а остали запослени образовање према захтевима услова за систематизацију.

# ПРЕДШКОЛСКА УСТАНОВА КАО МЕСТО РЕАЛНОГ ПРОГРАМА ВАСПИТНО-ОБРАЗОВНОГ РАДА

 Реални програм настаје и гради се у реалном контексту васпитно-образовне праксе. Он не може бити унапред писани документ већ се гради кроз заједнићко учешће свих учесника, обликује културом вртића, породице и локалне заједнице и ширег друштвеног контекста и планским и промишљеним деловањем васпитача заснованим на концепцији Основа програма.

* 1. **Васпитно-образовни програм као израњајући програм заједничког живљења**

 Основе програма предшколског васпитања и образовања је документ којим се дефинише концепција васпитања и образовања предшколске деце. Он представља оквир за :

* Израду и развијање програма васпитно – образовног рада на нивоу предшколске установе,
* Развијање реалног програма на нивоу васпитне групе,
* Развијање различитих програма и облика у предшколским васпитању и образовању,
* Израду критеријума за праћење и вредновање квалитета предшколског васпитања и образовања,
* Унапређивање и развој предшколске установе и делатности у целини,
* Остваривање континуитета предшколскиг и основношколског васпитања и образовања,
* Израду пратећих ресурса којима се операционализује и конкретизује концепција Основа програма.

###  Концепцијом Основа програма афирмише се :

* Вера у капацитетет деце предшколског узраста да активно учествују у свом учењу и развоју, значај игре на овом узрасту и значај заједничког учешћа деце и одраслих за учење и развој,
* Професија васпитача као јединствена професија у односу на све друге, етичка и рефлексивна по својој суштини, која се заснива на сложеним и особеним компетенцијама,
* Јединствена професионална улога стручних сарадника у развијању рефлексивне праксе и квалитетног реалног програма кроз промену културе и структуре вртића,
* Повезивање са локалном заједницом и породицом и значај њихове улоге у пракси предшколског васпитања и образовања.

###  Основе програма намењене су :

* Свима који су непосредно или посредно укључени у делатност предшколског васпитања и образовања – запосленима у предшколским установама (медицинским сестрама – васпитачима, васпитачима, стручним сарадницима и сарадницима и другим сапосленима), породици, локалној заједници, стручним и академским заједницама и свим другим државним и цивилним организацијама, институцијама и телима повезаним са образовањем, здравственом и социјалном заштитом и културом,
* Основе програма треба да служе пре свега практичарима као полазиште, смернице и повод за разумевање и преиспитивање праксе развијања програма кроз властита промишљања и дијалог са колегама, породицом и децом.

##  Циљеви основа програма

* Са сва деца предшколског узраста имају једнаке могућности за учење и развој,
* Да учешћем у програму деца имају прилике да буду срећна, да се осећају задовољно и прихваћено, да граде односе поверења и уважавања, блискости и пријатељства,
* Са деца развијају диспозиције за целоживотно учење као што су отвореност, радозналост, отпорност, рефлексивност, истрајност, поверење у себе и позитивни лични идентитет,
* Да деца учешћем у програмима имају прилике да упознају, истражују и преиспитују различита подручја људског сазнања и делања, различите продукте културе и начине грађења и изражавања значења,
* Да породице имају могућности и прилике да бирају, активно учествују у васпитању и образовању своје деце, да осете своје потребе и капацитете и развијају родитељске компетенције,
* Да васпитачи, сестре, стручни сарадници и други практичари имају прилику да испоље своју аутономију, креативност и професионалност као и заступање интереса деце и породице,
* Да дечји вртић и друга окружења у локалној заједници постану простори заједничког учешћа деце и одраслих у учењу кроз дијалог и узајамну подршку
	1. **Понуда програма и услуга**

###  Додатни програми

 - Циљ- подстицање физичког, интелектуалног, социо-емоционалног развоја, комуникације и стваралаштва деце;

 - Задатак- подстицање сазнајног развоја, неговање дечје радозналости и позитивне мотивације за учење;

 - Активности- организују се играонице ( физичка, саобраћајна, ликовна, истраживачка, музичка, драмска);

###  Пригодни и повремени програми

 - Циљ - остваривање културних и рекреативних активности деце;

 - Задатак - неговање физичког здравља и подстицање развоја моторичких способности;

 - подстицање развоја дечјих креативних потенцијала и стваралачо изражавање;

 Активности ( рекреативне активности на мору, планини, одлазак у ЗОО-врт, позоришне представе, приредбе поводом: Дана установе, Нове године, Светог Саве, обележавање Дечје недеље, ускршње изложбе,завршна приредба предшколаца, дечја карневалска поворка...).

### Прилагођени програми

 - Циљ - складно психо-физичко развијено дете;

 - Задатак - креирање средине и активности за учење и развој прилагођене потребама деци са посебним способностима и потребама.

 - Активности - ( корективно-терапеутски рад код деце са патологијом говора, физичке корективне вежбе).

* 1. **Физичко окружење као димензија програма**

Наша Установа се налази у изузетно богатом физичком окружењу, која пружа могућност боравка деце на отвореном простору ( парковске површине, бројни извори термо-минералне воде, дечија игралишта).

 Физичко окружење (просторно-временска организација) на директан начин обликује положај детета и васпитача у програму. Односи који проистичу из физичког окружења и којима се истовремено обликује физичко окружење чине непосредну средину за учење. Простор није нешто дато по себи, независно од програма, већ обрнуто, он на најдиректнији и најконкретнији начин одражава концепцију програма и треба да буде у складу са концепцијом Основа.

 Простори на нивоу објеката су различити по величини и капацитету, неки се налазе у урбаним деловима града, а други су у природном окружењу, скоро сви имају дворишта и терасе. Оно што је заједничко за све просторе јесте да су безбедни и предвидиви, отворени и доступни. У оквиру сваког вртића сви простори, унутрашњи и спољашњи су повезани и међусобно интегрисани са флексибилном наменом. Простор одражава концепцију програма и нарочита пажња се посвећује сталном реструктуирању, развијању и обогаћивању простора у партнерству са породицом.

 Простор је променљив и динамичан. Приступачан је за сву децу, подстицајан, инспиративан и омогућава деци да бирају активности и садржаје и начине груписања; могу да раде заједно и сарађују, али и да се осаме и да самостално да користе материјале на различите начине. Деца имају могућност да реорганизују простор, уређују га, истражују, креирају, стварају. На тај начи деца граде лични и групни идентитет и добијају прилику да се осете уважено и одговорно, а пре свега имају мноштво прилика да уживају и да се радују.

 Простор је организован кроз просторне целине. Промене у простору резултат су истраживања иницирана дечјим питањима, игром и пројектима које као мале заједнице развијају. Материјали који се могу наћи у простору су природни, пластични, дрвени, рециклажни и други који омогућавају вишенаменско коришћење и подстичу дечју машту и креативност. Осим играчака и материјала са вишенаменском употребом у простору се могу пронаћи и реални предмети који омогућавају деци непосредан доживљај стварности. Двориште и сви простори вртића су места за игру и учење и одражавају концепцију програма. Функције свега изложеног у простору су истраживање, видљивост програма, персонализованост (даје слику идентитета групе и појединаца), и подстичу заједничког учешћа свих актера (деце и одраслих у вртићу и заједници).

 Временска организација је флексибилна у односу на структуирање редоследа и трајања различитих ситуација и активности у вртићима. Дневни ритам активности је устаљен, што омогућава предвидљивост и помаже деци да стекну дневне рутине. Свакодневне активности (обедовање, спавање, боравак напољу…) се планирају у дијалогу са породицом и локалном заједницом, а у складу са потребама деце. Уважавају се индивидуалне разлике (у вези са исхраном, одмором) које подржавају дечје добробити. Промишља се о начинима договарања са децом о правилима везаним за рутине и подстиче самосталност деце у обављању рутина.

# ПРЕДШКОЛСКА УСТАНОВА КАО МЕСТО ДЕМОКРАТСКЕ И ИНКЛУЗИВНЕ ПРАКСЕ

* 1. **Партнерство са породицом**

Како изгледа програм заснован на партнерству са породицом :

* Вртић је место које емитује добродошлицу породици и уважавање породице (нпр. Постојање собе, простора за родитеље, постера добродошлице, визуелна ознака простора...),
* Породица је упозната са концепцијом програма кроз писане информације и састанке,
* Сарадња са породицом је развијена кроз дијалог са родитељима о различитим начинима укључивања :као члан савета родитеља, као волонтер, као учесник у непосредним активностима са децом,
* Родитељи су питани шта је за њих важно и шта би волели за своју децу и себе,
* Деца су питана на који начин би желела да су родитељи укључени,
* Родитељи се лично позивају на учешће у појединим активностима,
* Организоване могућности дружења као што су излети, шетње, културни догађаји, седељке.
* Васпитачи свакодневно сарађују са родитељима,
* Родитељи се на састанцима упознају и воде дијалог са васпитачима,
* Родитељи у различито време дана и у различитим данима у недељи разговарају са васпитачима о својој деци,
* Родитељи се подстичу на укључивање других чланова породице и пријатеља тако што их могу довести и укључити у активност у вртићу,
* Програм уважава различитости породица и пружа различите начине укључивања,
* Родитељи могу активно да се укључе у различито време, на различите начине и то се документује,
* Васпитачу су познате специфичне тешкоће и препреке за укључивање појединих породица и развија стратегију за њихово превазилажење.
	1. **Повезаност са локалном заједницом**

 Како изгледа вртић повезан са заједницом :

* Ресурси и простори у заједници се користе за реализацију различитих активности (отворени простори, институције образовања, културе и спорта),
* Деца и васпитачи учествују у различитим дешавањима у локалној заједници (прославе, фестивали, акције),
* Организују се манифестације у које се укључују чланови локалне заједнице (представе, изложбе, перформанси, промоције),
* Локалне привреде и услужне организације (фабрике, занатске радње, банке, тржни центри), су места реализације програмских активности,
* Локалне привредне и пословне организације учествују у финансирању појединих активности и акција, опремању и набавци потрошних материјала,
* Информације о предшколској установи доступне су у локалној заједници (библиотека, пошта, дом здравља, месна заједница, локални медији),
* Омогућава породицама повезивање са другим услугама и програмима у локалној заједници који су потребни породици,
* Сарађује са школом кроз узајамне посете, заједничке активности и разменом информација:благовремено информише и припрема родитеље и децу за прелазак из вртића у школу ;заједно са школом организује различите програме и активности (спортско рекреативни програми, уметничке радионице, програме пријатељства, прославе, фестивали, изложбе...) ;остварују узајамне стручне посете, обезбеђују континуитет у образовном контексту усклађивањем физичког окружења;размењују податке о различитим програмима подршке за децу и родитеље којима је потребна додатна подршка,
* Пратимо процес транзиције деце из вртића у основну школу.
	1. **Рад са децом из осетљивих група**

Израда планова активности за рад са децом:

-са потешкоћама у развоју,

-са потешкоћама у понашању,

-са потешкоћама у учењу,

-транзиција деце из јаслене у васпитне групе и

-транзиција деце из предшколског програма у први разред.

 Путем упитника, анкета, родитељс ких састанака и савета родитеља се долази до информација о потребама родитеља за укључивање у живот и рад Установе.

 Организовање активности за децу која нису обухва ћена предшколским програмом (представе за децу, Нова Година,Дечји карневал,Васкрс, активности на отвореном простору, Дечја недеља).

 Организација предавања од стране родитеља(лекари, психолози, профе сори страних језика...) која ће бити посвећена васпитно-образовном особљу и заинтересованим родитељима.

* 1. **Транзиција и континуитет у образовању**

Дугогодишњом сарадњом са основним школама у врњачкој Бањи, омогућили смо деци да још током ППП упознају живот и рад школе, те на тај начин им омогућавамо и помажемо да што безболније прођу период преласка из вртића у први разред.

 У том циљу сваке радне године правимо план сарадње са основним школама.

|  |  |  |  |  |
| --- | --- | --- | --- | --- |
| АКТИВНОСТ | НАЧИН РЕАЛИЗАЦИЈЕ | НОСИОЦИ АКТИВНОСТИ |  ВРЕМЕ |  МЕСТО |
| 1.Састанак тима за избор радних листова  | Састанак | Тим за ППП | Септембар  |  „Радост“ |
| 2.Размена искуства у раду са децом на припреми за школу | Састанак | Тим за ПППУчитељиВаспитачиСтручни сарадници | Новембар или децембар | „Колибри“ |
| 3.Састанак у вези тестирања деце за упис у први разред | Састанак | Васпитачи ППГ Радост и КолибриСтручни сарадници осно-вне школе и ПУ „Радост“ |      Март  | „Koлибри“ |
| 4.Информације о постигнутим резултатима након тест.деце | Састанак | Коорд.тима,васпитачи ППГ,стручни сарадници ПУ и ОШ |      Мај  | „Колибри“ |
| 5.Посета деце и васпитача основној школи и упознавање са будућим учитељима и простором у школи | Посета | Васпитачи ДецаСтручни сараднициУчитељи Стручни сарадници у ОШ | Април или мај | ОШ |

**4.4.1.АКЦИОНИ ПЛАН ТРАНЗИЦИЈЕ ДЕЦЕ СА РАЗВОЈНИМ СМЕТЊАМА И ТЕШКОЋАМА ( КОЈИ СУ НА ИОП-у ИЛИ ИНДИВИДУАЛИЗАЦИЈИ ) ИЗ ПРЕДШКОЛСКЕ УСТАНОВЕ У ШКОЛУ**

|  |  |  |  |
| --- | --- | --- | --- |
| **Активност** | **Циљ** | **Носиоци активности** | **Време реализације** |
| Састанак тима за ИОП са васпитачима који имају децу која раде по ИОП-у или су на индивидуализацији | Израда плана транзиције | Тим за ИОПВаспитачиРодитељи | Март |
| Посета групе деце из предшколске установе, школи и боравак деце на часу код будућих учитеља и упознавање са осталим запосленима и просторијама школе | Упознавање деце са простором,запосленима и активностима школе  | Васпитачи Тим за ППП | Април-мај |
| Разговор стручних сарадника,предшколске истанове, са родитељима деце која раде по ИОП-у или су на индивидуализацији | Пружање подршке деци и породици | Стручни сарадници | По потреби |
| Боравак потенцијалних учитеља у предшкплској установи и међусобно упознавање деце и учитеља | Размена информација о деци ради успешније транзиције из предшколске установе у основну школу | Стручни сарадници Тим за ПППТим за ИОПВаспитачи | Мај-јун |
| Даља сарадња ПУ и ОШ у виду размене информација о деци и достављање документације | Обезбеђивање додатне подршке деци  | Тим за ИОП Васпитачи | Август-септембар |
| Израда позивница за завршну приредбу за учитеље који преузимају први разред | Лакша транзиција деце из вртића у школу | Деца и васпитачи, група у години пред полазак у школу | Јун |

**4.4.2.АКЦИОНИ ПЛАН ТРАНЗИЦИЈЕ ЗА ДЕЦУ КОЈА ПРЕЛАЗЕ ИЗ ПРЕДШКОЛСКЕ УСТАНОВЕ У ОСНОВНУ**

|  |  |  |  |
| --- | --- | --- | --- |
| **Активност** | **Циљ** | **Носиоци активности** | **Време реализације** |
| Заједничка активност са школском децом у оквиру Дечије недеље (нпр. цртање кредама, спортски дан и сл. ) | Лакша транзиција деце из вртића у школу | Тим за ПППВаспитачиУчитељи | Октобар |
| Посета групе деце из предшколске установе , школи и боравак деце на часу код будућих учитеља, упознавање са осталим запосленима (педагог, психолог) и просторијама школе  | Упознавање деце са активностима школе, простором и запосленима | ВаспитачиТим за ППП | Март |
| Упознавање родитеља ( на родитељским састанцима ) са транзиционим активностима при преласку деце из предшколске установе у основну школу | Лакши и безболније прелазак деце из једног система образовања у други | Васпитачи | Април - мај |
| Боравак потенцијалних учитеља у предшколској установи и међусобно упознавање деце и учитеља | Размене информација о деци ради успешније транзиције из предшколске установе у основну школу | Стручни сараднициВаспитачиТим за ИОПТим за ППП | Мај - јун |
| Израда позивница за завршну приредбу за учитеље који преузимају први разред | Лакша транзиција деце из вртића у школу | Деца иваспитачи група у години пред полазак у школу | Јун |
| Даља сарадња ПУ и ОШ виду размене информација о деци | Додатна подшка деци  | Васпитачи | Септембар |

1. **ПРЕДШКОЛСКА УСТАНОВА КАО МЕСТО РЕФЛЕКСИВНЕ ПРАКСЕ**
	1. **Заједница рефлексивне праксе:развој праксе, професионални развој и јавно деловање**

Развијање рефлексивне праксе је континуиран процес преиспитивања теоријских и властитих полазишта и сопствене праксе кроз односе сарадње, поверења и размене са колегама, породицом и децом, повезивањем са другим практичарима, истраживачима и стручњацима у покретању заједничких истраживања о питањима која су релевантна за праксу предшколские установе и које су у функцији развијања програма у складу са концепцијама Основа програма.

Основни облици усавршавања су индивидуално и групно (заједничко) усавршавање.

 Индивидуално усавршавање чини основу усавршавања свих кадрова. Реализује се различитим методама и средствима самообразовања на основу утврђеног плана сваког васпитача, медицинске сестре, стручних сарадника а посебно приправника.

 Групно и стручно усавршавање биће организовано кроз форму стручних актива, стручних тимова, и учешћа на стручним семинарима. Индивидуално стручно усавршавање је обавеза.

 **Програм стручног усавршавања**

 - Актив васпитача;

- Актив медицинских сестара;

- Стручни тимови на нивоу вртића и припремних предшколских група;

- Стручни семинари,саветовања, стручни сусрети, предавања;

- Размена искустава посетом другим предшколским установама;

- Укључивање у акредитивне програме Министарства просвете

 - Индивидуално стручно усавршавање.

- Васпитно-образовно веће

 У току радне године планира се присуство на стручним скуповима (сусретима) васпитача,стручних сарадника,медицинских сестара-васпитача,директора,службе финансија, правне службе и запослених у кухињи.

 Исказане су потребе за стучним усвршавањем из области ПМП, упознавања околине, музичког васпитања, ликовног васпитања, физичког васпитања, развоја говора и бласти дигиталне технологије.

 У установи функционише тим за медијску промоцију установе. Задатак тима биће да медијски промовише рад Установе (припрема материјал за сајт Установе). Тим ће по потреби оформити и Новине вртића. Чланови тима сваке радне године на првом састанку у септембру направе план рада за текућу радну годину.

 Тим промовише установу кроз праћење трибина, манифестација, Дечје недеље, обиласцима Замка културе, градске библиотеке, ликовних конкурса, учешћем деце на карневалу, бележењем одлазакака предшколских група у посети ОШ ”Попински борци“...

 Тима установе за културну и јавну делатност сваке године ради на промоцији вртића, да наше активности буду више медијски пропраћене а планирано је веће укључивање родитеља у планирање јавних манифестација.

* 1. **Праћење и вредновање остваривања предшколског програма**

Праћење и вредновање остваривања предшколског програма оствариваће се на:

* + педагошким колегијумима,
	+ васпитно-образовном већу,
	+ активу васпитача,
	+ активу медицинских сестара-васпитача,
	+ кроз евалуацију реализованих активности,
	+ на састанцима тимова по објектима и тимовима припремних предшколских група, као и
	+ стални задатак тима за праћење, вредновање и унапређивање квалитета рада установе.

 Праћење реализације активности васпитно-образовног рада обиласком група;

Праћење угледних активности;

Праћење играоница са децом и родитељима;

Праћење сарадње са породицом;

Праћење сарадње са друштвеном средином и културних и јавних манифестација.

На основу тога радиће се анализе и евалуација на стручним тимовима и већима.

Састанци педагошког колегијума одржаваће се два пута месечно, а по потреби и чешће. Консултације са просветним саветником обављају се по потреби.

Посете другим дечјим вртићима у циљу размене искустава са њима

(Краљево, Рашка, Лајковац,Трстеник, Александровац, Брус...).

|  |  |  |
| --- | --- | --- |
| **Шта пратимо и вреднујемо?** | **Ко учествује?** | **На који начин?** |
| Усклађеност са Годишњим планом рада Установе за сваку годину и Развојним планом | ТимовиАктивиСтручни сараднициДиректор и помоћници директора | Упитници, Записници са састанака |
| Реалан програм васпитно-образовног рада у Предшколској установи | Медицинске сестре-васпитачи,Васпитачи,Стручни сарадницима,РодитељиДиректор и помоћници директора | Увид у простор и материјале,Упитници, анкете, чек листе о простору и материјалима, Евиденција о планирању, реализацији и евалуацији на нивоу групе (Књига података и евиденције о деци и породици, Тематско/пројектни портфолио |
| Предшколска установа као место демократске и инклузивне праксе | Медицинске сестре-васпитачи,Васпитачи,Стручни сарадницима,РодитељиДиректор и помоћници директора | Записници са родитељаских састанака,Записници са састанака Тимова,Упитници родитеља, Евиденција сарадње са породицом, локалном заједницом, породицама деце из осетљивих група, Евиденција реализације транзиције детета и породице |
| Предшколска установа као место рефлексивне праксе | Медицинске сестре-васпитачи,Васпитачи,Стручни сарадницима,Родитељи,Директор и помоћници директора | Упитници за самоевалуацију, Анкете за родитеље, Анализа документације |